ງານບຸນດອກສະກຸຮະ - ດອກເໝີຍ ອຽນຕືຫ້າລອງ 2017
ຕອນຄ່ຳວັນທີ 11/3, ງານບຸນດອກສະກຸຮະ - ດອກເໝີຍ ອຽນຕືຫ້າລອງ 2017 ໄດ້ຖືກໄຂຂຶ້ນຢູ່ນະຄອນຫ້າລອງ ຊຶ່ງມີການເຄື່ອນໄຫວວັດທະນະທຳຫຼາຍຢ່າງທີ່ດູດດື່ມ. ນີ້ເປັນຄັ້ງທີ 2 ທີ່ກວາງນິງສົມທົບກັບສະຫະສະມາຄົມວັດທະນະທຳສາກົນຍີປຸ່ນ Vanokai ຈັດງານບຸນດອກສະກຸຮະ ແລະ ເປັນຄັ້ງທີ 2 ມີການປະສານສົມທົບກັບ ດອກເໝີຍ ອຽນຕືຊຶ່ງເປັນດອກໄມ້ຊະນິດພິເສດຂອງແຂວງກວາງນິງ. ທ່ານຝ້າມຮົ່ງຮ່າ ປະທານຄະນະກຳມະການປະຊາຊົນນະຄອນ ຫ້າລອງ ຫົວໜ່ວຍເປັນເຈົ້າພາບຈັດຕັ້ງງານບຸນ ຢືນຢັນວ່າ : “ງານບຸນດອກສະກຸຮະ - ດອກເໝີຍ ອຽນຕືຫ້າລອງ 2017 ໝັ້ນໝາຍຈະນຳສິ່ງທີ່ດູດດື່ມທີ່ມີຄຸນຄ່າທາງດ້ານວັດທະນະທຳ, ປະຫວັດສາດຂອງເຂດດິນກວາງນິງ ແລະ ບັນດາທ້ອງຖິ່ນຂອງຍີປຸ່ນ ເຈືອຈານເຂົ້າທິວທັດທີ່ງົດງາມດ້ວຍດອກສະກຸຮະ, ດອກເໝີຍ ພ້ອມກັບບັນຍາກາດຟົດຟື້ນ, ເຕັມໄປດ້ວຍນ້ຳໃຈມິດຕະພາບ”.
(ແຫຼ່ງຄັດຈາກ VOV)